open-index/open-wikipedia-markdown huggingface dataset:
קרל הרטמן

[ממוזער|שמאל|נבחרת צ'כוסלובקיה ב[אולימפיאדת אנטוורפן (1920), קרל הרטמן רביעי מימין.]]
ממוזער|שמאל|קרל הרטמן (מימין) בחולצת ספרטה פראג במהלך משחק בווינה, 1924
**קרל הרטמן** (בצ'כית: **Karel Hartmann**; 6 ביולי 1885 – 16 באוקטובר 1944) היה ספורטאי יהודי-צ'כי. זכה במדליית ארד אולימפית (אנטוורפן 1920) בהוקי קרח. סגן נשיא פדרציית ההוקי קרח הבין-לאומית ונשיא התאחדות ההוקי קרח של צ'כוסלובקיה.

הרטמן נרצח בשואה באושוויץ.

## ביוגרפיה
הרטמן נולד בעיירה פריברם  שבמרכז בוהמיה למשפחה יהודית אמידה, בנם של אמילי המרשלאג ומקס הרטמן. דודו הוא הסופר והמשורר מוריץ הרטמן  בגיל צעיר מאוד עבר עם משפחתו לפראג. הוא למד עריכת דין.

לפני מלחמת העולם הראשונה הוא שיחק בצ'סקה ספורטובני בבוהמיה בתפקיד רובר (שאינו קיים), והיה ידוע במהירות ההחלקה שלו. לאחר המלחמה הוא חזר לקבוצתו עד שהמועדון קרס. לאחר מכן הצטרף ל-ČKD פראג, שם שיחק בין השנים 1921–1928.

הרטמן עבד כעורך דין במשרדו הפרטי ביחד עם רוברט קפקא (בן דוד של הסופר פרנץ קפקא) וכעיתונאי ספורט במשך שנים רבות.

בשנת 1922 הוא נבחר לתפקיד סגן נשיא פדרציית ההוקי קרח הבין-לאומית ובשנת 1923 התמנה לנשיא התאחדות ההוקי קרח של צ'כוסלובקיה. שימש גם כסגן נשיא ČKD פרא. בשנים 1922–1923 הוא כיהן כסגן נשיא הליגה הבינלאומית להוקי קרח (LIHG).

### 1912
באליפות אירופה שנערכה בפראג בשנת 1912 הוא שימש כשחקן מחליף בנבחרת בוהמיה שזכתה באליפות.

### 1920
#### מדליית ארד אולימפית
באולימפיאדת אנטוורפן (1920) הוא זכה במדליית ארד בהוקי קרח. במשחק על מדליית הארד ניצחה נבחרתו את נבחרת שוודיה 1–0.

### 1921
באליפות אירופה שנערכה בסטוקהולם, שוודיה בפברואר 1921 הוא זכה במדליית כסף לאחר שנבחרתו הפסידה לשוודיה 4–7.

### 1922
#### אלוף אירופה
באליפות אירופה שנערכה בסנט מוריץ, שווייץ בפברואר 1922 הוא זכה עם נבחרתו במדליית זהב לראשונה באליפות זו לאחר 2 ניצחונות, על שווייץ 8–1 ועל שוודי 3–2.

### 1923
באליפות אירופה שנערכה באנטוורפן, בלגיה במרץ 1923 הוא זכה במדליית ארד עם נבחרתו.

### 1927
באליפות אירופה שנערכה בווינה בסוף ינואר 1927 נבחרתו סיימה במקום חמישי.

## חייו ומותו
הרטמן לא שמר על דתו היהודית ובחר להתנצר על מנת לשיר במקהלת כנסייה. למרות העובדה שהתנצר ביולי 1942 גרשו הנאצים אותו ואת משפחתו למחנה הריכוז טרזינשטט. ב-16 באוקטובר 1944 הם הועברו לאושוויץ. כנראה שכבר באותו היום אדיטה אשתו (1899–1944) והוא נרצחו. שני בניהם, ייז'י (נולד ב-1925) ויאן (נולד ב-1926) שרדו עד סוף המלחמה והיגרו לארצות הברית בשנת 1948.

## קישורים חיצוניים

* Peter Bučka, Sportovci židovského původu na olympijských hrách v barvách československé trikolóry, באתר *Zidovske-listy*, עמודים 36–38, 

קטגוריה:שחקני הוקי קרח יהודים
קטגוריה:שחקני הוקי קרח צ'כים
קטגוריה:ספורטאים אולימפיים צ'כוסלובקים
קטגוריה:שחקני הוקי קרח אולימפיים
קטגוריה:יהודים בשואה: צ'כוסלובקיה
קטגוריה:ספורטאים שנספו במחנה ההשמדה אושוויץ
קטגוריה:משתתפים יהודים באולימפיאדת אנטוורפן (1920)
מוחמד כאזמי

**מוחמד כאזמי** (בפרסית: **محمد کاظمی**; 11 ביולי 1961 – 15 ביוני 2025) היה קצין מודיעין איראני ובריגדיר גנרל במשמרות המהפכה האסלאמית. משנת 2022 ועד מותו ב-2025 היה מפקד ארגון המודיעין של משמרות המהפכה האסלאמית. כזאמי חוסל במבצע עם כלביא.

## ביוגרפיה
כאזמי נולד ב-11 ביולי 1961 בסמנאן.

בשנות השמונים של המאה ה-20 הצטרף כאזמי למשרד המודיעין. הוא פעל לדיכוי הפגנות ומתנגדי משטר. בהמשך שימש כאזמי ראש היחידה לאבטחת מידע במשמרות המהפכה.

בשנים 2013 עד יוני 2022 כאזמי עמד בראש ארגון ההגנה המודיעינית של משמרות המהפכה, גוף מודיעין נגדי הפועל בתוך משמרות המהפכה.

ביוני 2022 מונה לראש אגף המודיעין של משמרות המהפכה, במקומו של חוסיין טאיב. עקב המינוי הוא הועלה בדרגה לבריגדיר גנרל.

ביולי 2022 פורסם כי היה אחראי על חטיפתו של העיתונאי אירש שועא מטורקיה.
על פי מאגר המידע "Spreading Justice", כאזמי היה אחראי להפרות חמורות של זכויות אדם נגד אזרחים איראנים ממגזרים, דתות ודעות שונות.

### סנקציות
באוקטובר 2022 הוטלו על כאזמי סנקציות על ידי משרד האוצר של ארצות הברית, במסגרת צו נשיאותי 14078 וכן לפי צו 13224 בגין מעורבותו בדיכוי החברה האזרחית באיראן ומעצר מתנגדים למשטר, כולל אזרחים עם אזרחות כפולה. כן הוא שיחק תפקיד בדיכוי המחאות בעקבות הרג מהסה אמיני.

באוקטובר 2024 הוטלו עליו סנקציות גם על ידי הממלכה המאוחדת, כחלק מצעד תגובה של בריטניה כלפי איראן.

### מותו
ב-15 ביוני 2025 נהרג כאזמי יחד עם סגנו, חסן מוחקק, בתקיפות שביצעה ישראל באיראן במסגרת מבצע עם כלביא.

לפי דיווחים בתקשורת, כאזמי ומוחקק נלכדו תחילה מתחת להריסות של בניין ארגון המודיעין של משמרות המהפכה האסלאמית בטהראן לאחר תקיפה אווירית.

## קישורים חיצוניים

## הערות שוליים

קטגוריה:אנשי משמרות המהפכה האסלאמית
קטגוריה:אישים שנהרגו בתקיפות אוויריות ישראליות
קטגוריה:אישים שנהרגו במבצע עם כלביא
קטגוריה:אנשי משמרות המהפכה האסלאמית שנהרגו בידי ישראל
קטגוריה:איראנים שנולדו ב-1961
קטגוריה:איראנים שנפטרו ב-2025
קטגוריה:מבצע עם כלביא
כולנה

"**כולנה**" הוא אלבום האולפן השלישי של הזמר הישראלי מאור אדרי. את האלבום הוציאה ב-13 בינואר 2015 לאור חברת התקליטים פליי רקורדס.

## רקע
האלבום "כולנה" הוא אלבום האולפן השלישי של אדרי. הוא הופץ לאחר פרסומם של שני אלבומיו הקודמים, "הגבר שכבש" ו"הכל כתוב", וזכה לליווי תקשורתי עם יציאתו. באלבום זה שימש אדרי כיוצר, כמעבד וכמפיק מוזיקלי במספר שירים, תוך שיתוף פעולה עם כותבים ומלחינים נוספים, בהם יוסי בן דוד, אבי אוחיון, גילי זכאי, ראובן כרמל, רמי לב, אבירם דרעי, זוהר גהא, אורון עמר, דולב רם וקובי בר.

האלבום כולל אחת-עשרה רצועות, בהן "לא כואב לה", "כמו שאת", "מתוך ההריסות" ו"אהבנו", דואט עם רינת בר. לקראת מועד ההפצה צורפו שלוש רצועות נוספות שפורסמו בהשמעת בכורה: "איתך יהיו לי ילדים", "רק אתמול" ו"הלבד שנשאר". הפצת האלבום לוותה במספר הופעות באולמות שונים בישראל, לרבות היכל התרבות באר שבע והאנגר 11 בתל אביב-יפו.

## רשימת רצועות

## הערות שוליים

## קישורים חיצוניים

קטגוריה:אלבומי מאור אדרי
קטגוריה:אלבומים בעברית
קטגוריה:אלבומי חברת פליי רקורדס
יהושע רבינוביץ' (ביבולאר)

הרב **יהושע רבינוביץ**' (ר' יהושעל'ה, התרל"א (1831) – ו' באייר תרס"ד (1904)) היה רב ברומניה ששימש בתפקיד רב ואב בית דין בעיירה ביבולאר במשך כ־50 שנה.

## ביוגרפיה
נולד בשנת 1831 לרב אשר אנטשל. ע"פ עדות נכדו, בהיותו ילד ברח מרוסיה כדי להימנע מגיוס לצבא הרוסי במסגרת גיוס הקנטוניסטים. הוא חצה את הגבול דרך ביבולאר ששימשה אז תחנת מכס לחבל בסרביה. למד והתחנך אצל קרוב משפחתו הרב ישעיהו שור.

מתוקף מעמדו, הייתה לרב ישעיהו שור סמכות מטעם השלטונות לפיקוח על הגירת יהודים לאזור ולרדיפה אחר עבריינים על מצוות הדת. הוא נאבק בפרנקיסטים שחדרו מפולין דרך בסרביה ונהר פרוט ליאשי ולערים אחרות במולדובה. לשם כך, הוא מינה את הרב יהושע רבינוביץ' לרב העיירה ביבולאר הסמוכה ליאשי, והטיל עליו למנוע מאנשי הכת לעבור את הגבול.

הרב רבינוביץ' ומשפחתו חיו בעוני. בנותיו לא זכו לחינוך פורמלי.

## חיים אישיים
הרב רבינוביץ' נשא לאישה את שרה. ילדיהם:
*שפרה- נישאה לחיים נפתלי הרץ גלאדשטיין.
*שלמה - נשא לאישה את צביה לבית ויסמן.
*מחלה - נישאה למשה פרידמן.
*צביה - נישאה לרב חנוך שפרן (בן הרב בצלאל זאב שפרן) רבה של ביבולאר ורב בבוקרשט.
*ע"פ מקור נוסף הייתה בת נוספת בשם חיה רחל שנישאה למרדכי שוחט

## לקריאה נוספת
* הורביץ אברהם, **אברהם הורביץ ז"ל,** [ישראל] : [מוציא לאור לא ידוע], שבט תשי"א.

## הערות שוליים

2025 06
קטגוריה:רבנים רומנים
תסביך המושיע

בפסיכולוגיה פופולרית, **[[תסביך]] המושיע** (באנגלית: **Savior complex**) הוא מונח המתאר דפוס התנהגות שבו אדם מאמין שבאחריותו לסייע לאחרים, ויחווה לעיתים קרובות דחף כפייתי להציל ולפתור בעיות של אחרים. האדם בדרך כלל ינסה לסייע או להמשיך לסייע גם אם אינו מועיל ואף מזיק למצב, לאחרים או לעצמו.

אף שתסביך המושיע אינו מוכר כאבחנה קלינית, ישנם מקרים בהם תכנים מסוג זה מופיעים בקרב אנשים הסובלים מהפרעות נפשיות כמו סכיזופרניה או הפרעה דו-קוטבית – אך אין מדובר בקשר הכרחי או ייחודי. תסביך המושיע אינו מוזכר במדריך לאבחון וסטטיסטיקה של הפרעות נפשיות (DSM).

גורמים להתפתחות תסביך מושיע יכולים להיות חוויות ילדות של לקיחת אחריות מוגזמת, טראומה כמו קורבן לבריונות או חרם או צורך באישור וקבלה. המאפיינים המרכזיים של תסביך זה הם: תחושת ערך עצמי תלויה באחרים, נטייה לקבלת החלטות אימפולסיביות וצורך עז לשנות אנשים.

## ראו גם
* הפרעת אישיות
* תסמונת האביר על הסוס הלבן
* מושיע לבן
* תסביך הגיבור

## לקריאה נוספת

* Rakshit, Devrupa. "Savior Complex and Heroism." Encyclopedia of Heroism Studies. Cham: Springer International Publishing, 2023. 1-3.
* Gadomski, Natasha R. Beyond the savior complex: Narratives of white teachers who prefer working with diverse classrooms. Diss. Aurora University, 2019.
* Griffith, Kat. "Of Privilege, Approval, And a Savior Complex." White Women Getting Real About Race. Routledge, 2023. 45-55.
* Rigby, Noah G. "Savior Complex." (2022).
* Al-Atiyat, Ibtesam, et al. "Tackling the “savior” complex: Teaching introduction to women’s and gender studies through deliberation." Deliberative pedagogy: Teaching and learning for democratic engagement (2017): 107-114.
* Olaoshebikan, Shey Quinton. Superman Complex: Life After Sport and The Transitioning of the Athletic Identity. Diss. The Chicago School of Professional Psychology, 2015.
* Kamm, Robert H. "The superman syndrome." The Journal for Quality and Participation 24.2 (2001): 38.
* Zhakata, Hatitye. "Superhero Syndrome." Computer Fraud Casebook: The Bytes that Bite (2012): 351-362.
* Nixon, Gary, and Jason Solowoniuk. "Introducing the hero complex and the mythic iconic pathway of problem gambling." International Journal of Mental Health and Addiction 7 (2009): 108-123.
* Oakley, Lisa, Lee-Ann Fenge, and Bethan Taylor. "‘I call it the hero complex’–Critical considerations of power and privilege and seeking to be an agent of change in qualitative researchers’ experiences." Qualitative Research in Psychology 19.3 (2022): 587-610.


## הערות שוליים

קטגוריה:קשרים בין-אישיים
מושיע
Better When I'm Dancin'

"****" (בעברית: "**יותר טוב כשאני רוקדת**") הוא סינגל שיווקי של הזמרת-יוצרת האמריקאית, מייגן טריינור, שיצא ב-14 באוקטובר 2015 בהוצאת חברת התקליטים אפיק רקורדס. השיר, שהוקלט במהלך 2015, נכתב על ידי מייגן טריינור ו-The Music Man, והופק על ידי ג'סטין טריינור. השיר מופיע בפסקול של הסרט סנופי וצ'ארלי בראון, פינאטס – הסרט, ובמהדורת העשור של האלבום *[[Title]]*.

נכון ליוני 2025, השיר הושמע למעלה מ-477 מיליון פעם בספוטיפיי, ולמעלה מ-452 מיליון פעם ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מייגן טריינור
קטגוריה:שירים באנגלית
קטגוריה:שירים שנכתבו על ידי מייגן טריינור
קטגוריה:וידאו קליפים שבוימו על ידי פיליפ אנדלמן
קטגוריה:שירים מסרטי קולנוע
קטגוריה:שירים על ריקודים
קטגוריה:בלדות משנות ה-2010
קטגוריה:שירי פופ
קטגוריה:שירי רגאיי
כמו שאת

"**כמו שאת**" הוא סינגל שהוקלט על ידי הזמר הישראלי מאור אדרי. את השיר הוציאה בדצמבר 2013 לאור חברת התקליטים פליי רקורדס, כסינגל הראשון מתוך אלבומו השלישי של אדרי, "כולנה".

## על השיר
"כמו שאת" הוא שיר שביצע הזמר אדרי, ונכלל באלבום האולפן השלישי שלו, "כולנה", אשר ראה אור בשנת 2015. השיר נכתב והולחן על ידי גילי זכאי, והופק מוזיקלית בידי אדרי עצמו. עם צאתו, זכה השיר לחשיפה ניכרת בכלי התקשורת ובתחנות הרדיו בישראל, וצבר למעלה מאלף השמעות ברדיו תוך פרק זמן קצר. בהמשך הגיע למקום הרביעי במצעד ההשמעות השבועי של מדיה פורסט ישראל, המתבסס על נתוני איירפליי ארציים.

השיר לווה בקליפ בבימויו של איתן אשכנזי, שבו משתתפת השחקנית והדוגמנית דנית גרינברג לצדו של אדרי. הקליפ מתאר סצנות זוגיות בין השניים, תוך התמקדות באינטימיות ובמוטיבים רומנטיים, במקביל לחשיפת מערכת היחסים של אדרי באותה עת עם חברתו נטלי תורג'מן. השיר עוסק במסר של קבלה רגשית וקירבה אישית, ומילותיו מבטאות יחס של אהבה ללא תנאים. הפצתו של השיר לוותה בתכנון הופעות, ובהן הופעה מתוכננת בהאנגר 11 בתל אביב-יפו, בהשתתפות הזמרת רינת בר.

## מיקומי שיא

## קישורים חיצוניים

## הערות שוליים

קטגוריה:שירי מאור אדרי
קטגוריה:שירים בעברית
קטגוריה:שירים שנכתבו על ידי גילי זכאי
קטגוריה:שירים שהופקו על ידי מאור אדרי
קטגוריה:סינגלים בהוצאת פליי רקורדס
גילי שנהר

**גילי (גלעד) שנהר** (נולד ב-1957) הוא מרצה וחוקר בחוג לניהול מצבי חירום ואסון באוניברסיטת תל אביב ואלוף-משנה (במיל') בצה"ל, המשמש מאז מבצע עופרת יצוקה כמסביר לציבור מטעם פיקוד העורף.

## ביוגרפיה
שנהר גדל במושב אביחיל ולמד בכפר הנוער הדסים. במהלך ילדותו התגוררה משפחתו בדטרויט ובפריז, שם למד בבית הספר הישראלי ע"ש שרת.

ב-1976 התגייס לצה"ל ושירת בתפקידי פיתוח, ניהול פרויקטים, הדרכה, אסטרטגיה ופיקוד, עד לשחרורו בשנת 2003 בדרגת אלוף-משנה. בתפקידו האחרון היה ראש מחלקת תורה ופיתוח בפיקוד העורף.

סיים לימודי תואר שני במנהל עסקים בהצטיינות באוניברסיטת תל אביב במחזור העשירי של תוכנית Executive MBA, ומאז 2006 מרצה ומרכז אקדמי בתוכנית לניהול מצבי חירום ואסון בפקולטה לרפואה באוניברסיטת תל אביב, וכן מרצה באוניברסיטת חיפה, בתוכנית "מגן" לניהול וטיפול במצבי חירום ואסון באוניברסיטת בר-אילן, ועמית מחקר במכון המחקר ICT באוניברסיטת ריכמן מרכז הבינתחומי הרצליה.

## קריירה מקצועית
בשנת 1999 השתתף שנהר, במסגרת תפקידו בפיקוד העורף, במשלחת ההצלה שיצאה לאזור רעידת האדמה בטורקיה. בשנת 2005 היה שותף להקמת החוג והתוכנית לניהול מצבי חירום ואסון באוניברסיטת תל אביב. משנת 2007 משמש שנהר כמומחה מטעם האו"ם להתמודדות עם מצבי אסון (UNDAC), והשתתף במשלחות סיוע ברחבי העולם. בין היתר היה קצין הקישור לאו"ם של משלחת פיקוד העורף בהאיטי ב-2010, קצין התיאום הבינלאומי של משלחת החילוץ שיצאה לנפאל בעקבות רעידת האדמה ב-2015, ב-2017 היה חבר במשלחת פיקוד העורף לרעידת האדמה בפואבלה במקסיקו, וב-2023 היה חלק ממשלחת החילוץ של פיקוד העורף לרעידת האדמה בטורקיה.

גילי פרסם מאמרים מקצועיים רבים בנושאי תקשורת במצבי חירום, מידע כוזב ומצבי אסון. במהלך מגפת הקורונה היה חבר בגוף מחקר כלל אוניברסיטאי שפרסם תשתית מחקרית לרתימת הציבור להתמודדות עם המגפה. כמו כן היה שותף במחקר של המרכז להתמודדות עם מגפות באוניברסיטת תל אביב במימון המכון הלאומי לחקר מדיניות הבריאות, לצד פרופ' נורית גוטמן וד"ר נתן סטולרו.

במערך המילואים של פיקוד העורף, משמש שנהר כדובר ומסביר לציבור בעתות חירום. הוא מופיע בקביעות בתאגיד השידור ובתחנות הרדיו הארציות מאז מבצע עופרת יצוקה בשנת 2008, ובמהלך מבצע עמוד ענן בשנת 2012, מבצע צוק איתן, מבצע שומר החומות, מלחמת חרבות ברזל והתקיפה הישראלית באיראן ( עם כלביא ושאגת הארי)

בשנת 2025, נבחר כמרצה מצטיין בפקולטה לרפואה באוניברסיטת תל אביב לשנת הלימודים תשפ"ד.

## חיים אישיים
שנהר נשוי לאילה כץ, אלמנתו של  שנהרג באסון צאלים א'.

שנהר היה אביו החורג של ניר כץ, שנרצח בפיגוע בברנוער בתל אביב בשנת 2009.

בנוסף, גילי אב לחמישה ילדים (טל, עומר, חן, רוני ומירב) וסב לתשעה נכדים ( עידן, עידו, יובל, נגה, מאיה, אורי, גל, שחר ואדם)

מתגורר בתל אביב וחובב רכיבת אופניים.

## קישורים חיצוניים
*
*
*
*
*
*

## הערות שוליים

קטגוריה:חיילי פיקוד העורף
קטגוריה:מלחמת חרבות ברזל: אישים
קטגוריה:סגל אוניברסיטת בר-אילן
קטגוריה:סגל אוניברסיטת חיפה
קטגוריה:סגל אוניברסיטת תל אביב: בית הספר למקצועות הבריאות
קטגוריה:מודיעין-מכבים-רעות: אישים
קטגוריה:ישראלים שנולדו ב-1957
אברהם זרביב

הרב **אברהם דב זרביב** (נולד ב-1972, ה'תשל"ב) הוא רב ודיין בבית הדין הרבני האזורי בתל אביב, נשיא המכינה הקדם צבאית בבית אל ומייסדה. התפרסם כמפעיל דחפור D9 משוריין במילואים במלחמת חרבות ברזל.

## ביוגרפיה
נולד בשנת 1972 לרב עמנואל זרביב, אב בית הדין הרבני בתל אביב, ולדבורה, אחותו של הרב בן ציון אבא שאול. גדל בשכונת קריית משה בירושלים, ולמד בילדותו בתלמוד תורה מורשה אצל הרב הלל פלסר, שהיה לרבו. בהמשך למד בישיבת איתרי, שירת בצה"ל כמש"ק לוט"ר בסיירת גבעתי. לאחר השירות החל ללמוד בישיבת בית אל. 

לאחר נישואיו החל ללמוד במכון בני דוד פסגות. לימד במכינה הקדם-צבאית בית אל, ובהמשך מונה לראשה. לאחר שמונה לדיין בבית הדין הרבני האזורי בתל אביב, התמנה לנשיא המכינה. 

### פעילות צבאית
הרב זרביב שירת כלוחם מילואים בחטיבת גבעתי והשתתף בלחימה ברצועת עזה באינתיפאדה השנייה, במלחמת לבנון השנייה ובמבצעי עופרת יצוקה, עמוד ענן, צוק איתן. במלחמת חרבות ברזל הקים צק"ח גבעתי פלוגת צמ"ה (ציוד מכני הנדסי) ולצורך כך התנדב להפעיל דחפור D9, למרות שלא הייתה לו הכשרה קודמת. כדי לזרז את מהירות העבודה הוא קנה ציוד המאפשר לו לתקן בעצמו במקום תקלות נפוצות בדחפור, ללא צורך לפנות אותו אחורה למוסך. הדבר אפשר לו לבצע עם הדחפור פעולות משמעותיות יותר, ללא חשש מהשבתתו. במהלך הלחימה פיתח טכניקה להפלת בתים רבי-קומות (מבנים עם 3–7 מקומות) על ידי הכנסת המבנה לתהודה באמצעות נדנוד מבוקר.
לדבריו, תורת הלחימה שפיתחו בחטיבת גבעתי, של הריסה שיטתית של מבני טרור באמצעות צמ"ה במקום סריקה רגלית שלהם באמצעות לוחמי חי"ר, הצילה חיים רבים של חיילים.

במהלך המלחמה צילם ברצועת עזה סרטונים ובהם תפילת הדרך, תקיעה בשופר בתוך ה-D9 ותפילות לפני יציאה לקרב משולבים בדברי תורה על פרשת השבוע. בסרטונים שולבו תיעודים של הריסת מבנים. התיעודים זכו לפרסום ובעקבותיהם נטבע הביטוי "לזרבב את עזה". במספר סרטונים סיים את דבריו במשפט "עד הסוף. עד הניצחון. עד ההתיישבות". נציב תלונות הציבור על שופטים, אשר קולה, קבע כי הקריאות הללו על ידי דיין הן הפרה של כללי האתיקה.

## חיים אישיים
נשוי לנאוה (בתו של הרב מנחם פליקס), להם עשרה ילדים, והוא מתגורר בבית אל.

**משפחת הוריו**

**משפחת אשתו**

## כתביו
* הרב אברהם דב זרביב, **[https://www.hebrewbooks.org/60841 משפטי אברהם]**, באתר היברובוקס

## קישורים חיצוניים

* 
* 
* עמיחי שילה, זו הזעקה שלי, אל תיכנסו לבתים, באתר הקול היהודי, 20 במאי 2025
* 
* 
* 
** 
* "ברוך פודה ומציל": הרב זרביב עלה על מטען בעזה, באתר רדיו קול חי
* 
* 
* 
* 
* 
* 
* 
* 
* 
**  
* 

## הערות שוליים

קטגוריה:משפחת אבא שאול
קטגוריה:דייני בתי הדין הרבניים
קטגוריה:ראשי מכינות קדם צבאיות
קטגוריה:בוגרי ישיבת בית אל
קטגוריה:בית אל: רבנים
קטגוריה:בוגרי ישיבת איתרי
קטגוריה:חיילי צה"ל במלחמת חרבות ברזל
קטגוריה:לוחמי חטיבת גבעתי
קטגוריה:מחברי ספרי הלכה
קטגוריה:בוגרי תלמוד תורה מורשה
קטגוריה:ישראלים שנולדו ב-1972
לא כואב לה

"**לא כואב לה**" הוא סינגל שהוקלט על ידי הזמר הישראלי מאור אדרי. את השיר הוציאה במרץ 2014 לאור חברת התקליטים פליי רקורדס, כסינגל השני מתוך אלבומו השלישי של אדרי, "כולנה".

## על השיר
מילות השיר נכתבו על ידי ראובן כרמל, והלחן עוצב בהשפעת סגנונות מוזיקה ים-תיכונית ויוונית. העיבוד וההפקה המוזיקלית נעשו על ידי אדרי עצמו, כחלק ממגמה מתמשכת של מעורבות ישירה שלו ביצירת החומרים המוזיקליים אותם הוא מבצע.

הפצת השיר התבצעה באופן בלתי מתוכנן מראש, והוצגה כהוצאה ספונטנית לקראת האלבום. הקונספט הלירי של השיר עוסק בפער הרגשי בין שני בני זוג לאחר פרידה, תוך התמקדות בתחושת כאב חד-צדדי. לאחר השקתו, נכנס השיר למערך ההופעות של אדרי ואף שימש אבן דרך במסגרת קידום הפעילות המוזיקלית שלו באותה תקופה. בנוסף, השיר הגיע למקום התשיעי במצעד ההשמעות השבועי של מדיה פורסט ישראל, המתבסס על נתוני איירפליי בתחנות הרדיו הארציות.

## מיקומי שיא

## הערות שוליים

קטגוריה:שירי מאור אדרי
קטגוריה:שירים בעברית
קטגוריה:שירים שהופקו על ידי מאור אדרי
קטגוריה:סינגלים בהוצאת פליי רקורדס
רלבוהילה מופוקנג

**רלבוהילה מופוקנג** (באנגלית: **Relebohile Mofokeng**; נולד ב-23 באוקטובר 2004 בשארפוויל, דרום אפריקה) הוא כדורגלן דרום אפריקאי המשחק בעמדת קשר הכנף בקבוצת אורלנדו פירטס מליגת העל הדרום-אפריקאית ובנבחרת דרום אפריקה.

## קריירת מועדונים
מופוקנג גדל בבית הספר למצוינות טרנסנט ובמחלקת הנוער של אורלנדו פירטס. בעונת  החל לשחק בקבוצה הבוגרת של אורלנדו פירטס במסגרת ליגת העל הדרום-אפריקאית.

## קריירה בין-לאומית
ב-11 ביוני 2024 ערך מופוקנג את הופעת הבכורה שלו בנבחרת דרום אפריקה, בניצחון 3-1 על נבחרת זימבבואה במסגרת מוקדמות מונדיאל 2026. ב-21 במרץ 2025 הבקיע את שער הבכורה שלו בנבחרת, בניצחון 2-0 על נבחרת לסוטו, גם כן במסגרת מוקדמות מונדיאל 2026.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים דרום אפריקאים
קטגוריה:קשרי כדורגל דרום אפריקאים
קטגוריה:כדורגלני אורלנדו פירטס
קטגוריה:כדורגלני נבחרת דרום אפריקה
קטגוריה:כדורגלני גביע אפריקה לאומות 2025
קטגוריה:דרום אפריקאים שנולדו ב-2004
סתם אחד 2

**סתם אחד 2** (באנגלית: **Nobody 2**) הוא סרט מתח ופעולה אמריקאי שבוים על ידי טימו טג'אהג'נטו על פי תסריט מאת דרק קולסטאד וארון רבין. הסרט מהווה המשך לסרט "סתם אחד" משנת 2021. בסרט מככבים בוב אודנקירק, קוני נילסן, ריזה, מייקל איירונסייד, קולין סלמון, בילי מקללן, גייג' מונרו, פייזלי קדוראת וכריסטופר לויד, ששבים לגלם את דמויותיהם מהסרט הראשון, בעוד לצוות השחקנים הנוכחי מצטרפים קולין הנקס, ג'ון אורטיז ושרון סטון.

הסרט עתיד לצאת לאקרנים בארצות הברית ב-15 באוגוסט 2025.

## תקציר העלילה
רגע לפני החופש הגדול, האץ' מחליט לקחת פסק זמן ויחד עם אביו הפנסיונר – יוצאת כל המשפחה לחופשה משפחתית בעיירת נופש מנומנמת לצד אגם, אלא שמהר מאוד, מגלה האץ' כי העיירה נמצאת במרכזה של רשת הברחות המנוהל על ידי פושעת אלימה, והחופשה הנעימה הופכת בבת אחת למלחמה של איש אחד – בארגון פשע שלם.

## צוות שחקנים
* בוב אודנקירק – **האץ' מנסל**, מתנקש לשעבר
** נולן גראנטהם – **האץ**', בצעירותו.
* קוני נילסן – **בקה מנסל**, אשתו של האץ'.
** פייפר בראון – **בקה**, בצעירותה.
* כריסטופר לויד – **דייוויד מנסל**, אביו של האץ' וסוכן FBI בדימוס.
* ריזה – **הארי מנסל**, אחיו המאומץ של האץ'.
* מייקל איירונסייד – **אדי ויליאמס**, חותנו של האץ'.
* בילי מקללן – **צ'ארלי ויליאמס**, גיסו של האץ'.
* גייג' מונרו – **בריידי מנסל**, בנו של האץ'.
* פייזלי קדוראת – **סמי מנסל**, בתו של האץ'.
* קולין הנקס – **אייבל**, שריף מושחת.
* ג’ון אורטיז – **הנרי**, מפעיל פארק שעשועים מושחת.
* שרון סטון – **לנדינה**, אחראית על רשת הברחות.
* קולין סלמון – **"הספר"**, מפעיל סוכני ממשלה לשעבר
* דניאל מק'איניס – **טובי**
* סינדי מיסקיו – קשישה באמבט
* זארה לונג – מלצרית

## הפקה
### פיתוח
במרץ 2021 הביעה קוני נילסן עניין לשוב ולגלם את בקה מנסל בסרט המשך ל"סתם אחד". לדבריה, היא רצתה ללמוד עוד על הרקע של דמויותיהם של האץ' ובקה, וציינה כי דיונים על כך נערכו כבר בצילומי הסרט הראשון. ביוני 2021 נמסר כי דרק קולסטאד שוקד על כתיבת תסריט לסרט המשך, אם כי האולפנים טרם אישרו את הפקתו. במרץ 2022 הודיעה חברת "87North" ברשתות החברתיות על כוונתה לעבוד על סרט המשך, אף שלא נמסר תאריך רשמי לתחילת ההפקה. באוגוסט 2022 אישר דייוויד ליץ' כי כתיבת התסריט נמשכת, והוסיף כי האולפנים התחייבו להפקת הסרט.

בדצמבר 2022 הכריזה קלי מקורמיק רשמית כי הפקת הסרט החלה, וכי הצילומים צפויים להתקיים במהלך 2023. בינואר 2024 אישרה נילסן כי ההפקה מתקדמת וכי תשוב לגלם את דמותה מהסרט הראשון. במרץ 2024 אישר ליץ' כי הצילומים יחלו בשלהי שנת 2024. ביוני 2024 אושר רשמית שובה של נילסן לגילום דמותה של בקה. באותו החודש נחשף כי הבמאי האינדונזי טימו טג'אג'נטו יופקד על בימוי הסרט – זו תהיה עבודתו הראשונה בשפה האנגלית – וכי קולסטאד, ארון רבין, בוב אודנקירק ואומאיר עלים כתבו את התסריט. ביולי 2024 הצטרפה שרון סטון לצוות השחקנים בתפקיד שטרם נחשף, ואושר כי כריסטופר לויד ישוב לגלם את דייוויד מנסל. באוגוסט וספטמבר 2024, נמסר על ליהורם של קולין הנקס וג'ון אורטיז לצוות השחקנים, כשבמקביל נחשף כי ריזה ומייקל איירונסייד ישובו לגלם את הארי מנסל ואדי ויליאמס.
### צילומים
צילומי הסרט החלו ב-6 באוגוסט 2024 בעיר ויניפג והסתיימו ב-26 בספטמבר 2024.

## הפצה
הסרט עתיד לצאת לאקרנים ב-15 באוגוסט 2025 בצפון אמריקה.

## קישורים חיצוניים
* 

## הערות שוליים

קטגוריה:סרטי מתח אמריקאיים
קטגוריה:סרטי פעולה אמריקאיים
קטגוריה:סרטי המשך אמריקאיים
קטגוריה:סרטי אולפני יוניברסל
אל-אע'א

**אל-אע'א** (בערבית: **الآغا**) הוא שם משפחה (ראו: אע'א).

קטגוריה:שמות משפחה ערביים
תסביך הגיבור

בפסיכולוגיה פופולרית, **[[תסביך]] הגיבור** (באנגלית: **Hero Syndrome** או **Main Character Syndrome**) הוא מונח המתאר דפוס התנהגות בו אדם מונע מצורך עמוק בהכרה והערכה, אך במקרה זה עד כדי יצירת מצבי מצוקה או סכנה באופן עצמי, כדי שיוכל "להציל את המצב" ולקבל עליו שבחים. "תסמונת הגיבור" אינה אבחנה קלינית פסיכיאטרית רשמית, ואינו מוכר במדריך ה-DSM. זהו מושג בשפה העממית המשמש לתיאור דפוס התנהגות מסוים, שלעיתים קרובות חופף או קשור לתסביכים אחרים כמו תסביך המושיע או תסביך סופרמן. וכן לתכונות אישיותיות כמו נרקיסיזם ובפרט מסוג גרנדיוזיות-אקסהיביציוניסטית המאופיין באנוכיות, צורך להשוויץ, מניפולטיביות, דרמטיזציה עצמית ורצון עז למשוך תשומת לב ולהרשים אחרים. המושג מצביע על מערך דחפים רגשיים בעלי השפעה חזקה, לרוב לא מודעת, שמשפיעה על עמדות והתנהגות הפרט. ההגדרה "גיבור" משתנה בין תרבויות אינדיבידואליסטיות בהן משבחים גיבורים בהצלה פיזית והקרבה עצמית; לתרבויות קולקטיביסטיות בהן מדגישים גיבורים על שירות למען הקבוצה ופטריוטיזם. הבדלים אלו עשויים להשפיע על האופן שבו "תסמונת הגיבור" באה לידי ביטוי במצבים שונים.

הגורמים לתסביך יכולים להיות חוויות עבר של הזנחה או חוסר נראות, נרקיסיזם וצורך עמוק באישור וקבלה. רלוונטיות וחומרת התסמונת קיימת במקצועות כמו כבאים, שוטרים, אחיות ועובדי רפואה, שבהם מעשי "גבורה" נמצאים בליבת התפקיד. אלו מקצועות שיכולים למשוך אנשים עם נטייה לתסמונת, ועלולים לגרום ל"אירועים יזומים" המהווים סכנה לציבור וניצול משאבים.

## ראו גם
* הפרעת אישיות נרקיסיסטית
* פסיכופתולוגיה
* תסביך המושיע
* תסביך נפוליאון

## הערות שוליים

גיבור
סעיד מוחמד (איראן)

**סעיד מוחמד** (בפרסית: **سعید محمد**, הגייה פרסית תקנית: **sæʔiːd-e mohæmmæd**; נולד ב-2 במרץ 1969) הוא פוליטיקאי איראני,  במשמרות המהפכה האסלאמית. בין השנים 2021 ל-2022 היה יועץ לנשיא איראן. כיהן כמפקד לשעבר ומנהל של  השייך למשמרות המהפכה.

## ביוגרפיה
סעיד מוחמד נולד בשנת 1969 בטהרן. בשנת 1987 בגיל 20 הוא הצטרף למשמרות המהפכה האסלאמית. למד הנדסה ובשנת 2009 קיבל תואר דוקטור בהנדסה אזרחית מ"אוניברסיטת תרביית" (دانشگاه تربیت مدرس). פעילותו של מוחמד במשמרות המהפכה הייתה רק בתפקידי ניהול וביצוע, בחברות בנייה וניהול פרויקטים של "ח'אתם אל-אנביאא". למשך תקופה קצרה בקרן השיתופית של משמרות המהפכה.

בין השנים 2007–2014 הוא היה מנכ"ל קבוצת ספאסאד, השייכת אף היא ל"ח'אתם אל-אנביאא".
[ממוזער|סעיד מוחמד מקבל את הפיקוד על מטה הבנייה ח'אתם אל-אנביאא מידי מפקד משמרות המהפכה [מוחמד עלי ג'עפרי.]]
בין השנים 2018–2021 הוא היה מפקד מטה הבנייה ח'אתם אל-אנביה, בדרגת משנה בריגדיר גנרל (איראן) במשמרות המהפכה. ב-7 במרץ 2021 הוא התפטר מתפקידו כדי להשתתף בבחירות לנשיאות באותה שנה.

ב-23 בספטמבר 2021 הוא מונה למזכיר המועצה העליונה לאזורי הסחר החופשי והאזורים הכלכליים המיוחדים, בצו של ממשלת אבראהים ראיסי. במקביל הוא היה יועצו של חוסיין סלאמי, מפקד משמרות המהפכה.

## דמותו ודעותיו
סעיד מוחמד מייצג את הדור השני של אנשי משמרות המהפכה, אלו שהצטרפו בסוף מלחמת איראן–עיראק (1980–1988). דור זה נחשב בדרך כלל פחות קנאי מהראשון, אך ניתן להעריך כי לא כך רואים אותו ח'אמנאי ואנשיו שמינו אותו לראש מערך ח'אתם אל-אנביאא, אחד הגופים החשובים ביותר במשמרות המהפכה, מה עוד שהוא היחיד מבני הדור השני שאין לו כל רקע צבאי, או ניסיון לחימה.

סעיד מוחמד מייצג את המעמד הטכנוקרטי והמשכיל של המשמרות והיה בין מובילי ההתפתחות הכלכלית של משמרות המהפכה, שחלקם בכלכלה האיראנית מוערך בכ-40%. הוא עצמו הגדיר את תפקידו, כמי שעמד "בחזית המלחמה הכלכלית עם ארצות הברית", כדי "לשבור את הקיפאון של הסנקציות" ו"לסכל את קונספירציות האויב".

עת התמודד על תפקיד הנשיא, בשנת 2021, הוערך כי "עברו הנקי" של סעיד מוחמד והעובדה ששמו אינו כלול ב"רשימה השחורה" של ארצות הברית או אירופה, "יוכל להיות שימושי בשמירה על ערוצים דיפלומטיים פתוחים ועל המערב בשולחן המשא ומתן".

## קישורים חיצוניים

## הערות שוליים

קטגוריה:אנשי משמרות המהפכה האסלאמית
קטגוריה:פוליטיקאים איראנים
קטגוריה:איראנים שנולדו ב-1969
קטגוריה:מבצע עם כלביא
קטגוריה:מבצע שאגת הארי
כולנה – הופעה חיה בקיסריה

"**כולנה – הופעה חיה בקיסריה**" הוא אלבום ההופעה השני של הזמר הישראלי מאור אדרי. את האלבום הוציאה ב-3 בדצמבר 2015 לאור חברת התקליטים פליי רקורדס.

## רקע
האלבום מתעד את הופעתו של אדרי באמפי קיסריה, אשר התקיימה כחלק ממסע ההופעות שנלווה להשקת אלבום האולפן השלישי שלו, "כולנה". ההופעה כללה ביצועים חיים לשירים מתוך האלבום, לצד רפרטואר רחב הכולל מחרוזות שירים, קטעי קישור והשתתפות של הרכב נגנים מורחב. אלבום ההופעה הופץ בפורמט של DVD ובמהדורה כפולה של תקליטורים (CD), והכיל 20 רצועות בסך הכול. בין השירים שנכללו באלבום ניתן למנות את "כמו שאת", "לב קבור", "לא כואב לה" ו"My Name Is".

האלבום זכה להפצה מסחרית רחבה ונמכר בחנויות מוזיקה פיזיות ודיגיטליות. במקביל הועלה לתוך פלטפורמות סטרימינג שונות תחת השם "Kulana – Live in Caesarea". זהו אלבום ההופעה השני שלו בקיסריה, לאחר הוצאת "הגבר שכבש – הופעה חיה בקיסריה" ב-2014.

## רשימת רצועות

## הערות שוליים

קטגוריה:אלבומי מאור אדרי
קטגוריה:אלבומי הופעה בעברית
קטגוריה:אלבומי חברת פליי רקורדס
אובצ'יניקוב

**אובצ'יניקוב** (ברוסית: **Овчи́нников**) הוא שם משפחה.

קטגוריה:שמות משפחה רוסיים
הודון

**הודון** (Hawdon; Hudon; מצרפתית גם **אודון**, Houdon) הוא שם משפחה.

קטגוריה:שמות משפחה
קודס

**קודס** (בפרסית: **قدس**) היא עיר ב של , בפרובינציית טהראן, איראן, המשמשת כבירת המחוז שלה. העיר נמצאת על .

## היסטוריה
קודס היא אחת הערים העתיקות ביותר באזורה.

בעבר היא נודעה בשם .

## דמוגרפיה
במפקד האוכלוסין האיראני של 2006, אוכלוסיית העיר מנתה 229,354 נפשות ב-60,331 משקי בית.

במפקד האוכלוסין שנערך בשנת 2011 נמנו 283,517 איש ב-83,035 משקי בית.

במפקד האוכלוסין של 2016 נמדדה אוכלוסיית העיר כ-309,605 נפשות ב-94,532 משקי בית.

## השכלה גבוהה
בעיר פועלות שלוש אוניברסיטאות: , אוניברסיטת המדע והטכנולוגיה היישומיים, סניף קודס ואוניברסיטת פאיאם-נור.

## ספורט
קבוצת  מליגת העל האיראנית משחקת בעיר, ב.

## קישורים חיצוניים
* 

## הערות שוליים

קטגוריה:איראן: ערים
קטגוריה:פרובינציית טהראן: יישובים
איינשטיינהאוס

**איינשטיינהאוס** (מגרמנית שווייצרית: **בית איינשטיין**) הוא מוזיאון ומקום מגוריו לשעבר של הפיזיקאי אלברט איינשטיין. הבית שוכן ברחוב קראמגאסה מספר 49 בברן ששווייץ.

בין השנים 1903 ל-1905 התגוררו איינשטיין, רעייתו מילבה מאריץ' ובנם הנס איינשטיין בדירה שבקומה השנייה של הבניין. במהלך תקופה זו חיבר איינשטיין את מאמרי שנת הפלאות, אשר הציגו את תורת היחסות ותרמו תרומה משמעותית להתפתחות הפיזיקה המודרנית. מאמרים אלו פורסמו בכתב העת המדעי Annalen der Physik במקביל לעבודתו המדעית עבד איינשטיין במכון הפדרלי לקניין רוחני של שווייץ.

המוזיאון משחזר בקפידה את תנאי המחיה של משפחת איינשטיין באותה תקופה באמצעות ריהוט מקורי מהתקופה. בקומה השלישית מוצגת ביוגרפיה של איינשטיין וכן סקירה של פועלו המדעי.

תערוכה קבועה קטנה יותר ממוקמת במוזיאון ההיסטורי של ברן.

## קישורים חיצוניים

קטגוריה:הנצחת אלברט איינשטיין
קטגוריה:ברן: מבנים
קטגוריה:שווייץ: מוזיאונים
קטגוריה:מוזיאונים ביוגרפיים
My Name Is (שיר של מאור אדרי)

"**My Name Is**" (בעברית: "**שמי הוא**", מוכר גם כ-"**My Name Is Maor Edri**") הוא סינגל שהוקלט על ידי הזמר הישראלי מאור אדרי. את השיר הוציאה במאי 2015 לאור חברת התקליטים פליי רקורדס כסינגל הראשון מתוך אלבומו הרביעי של אדרי, "צלילים של תקווה".

## על השיר
השיר נכתב והולחן על ידי אדרי עצמו, והופק על ידי תמיר צור. זהו שיר המשלב בין סגנון ים-תיכוני לבין טקסטים באנגלית ובעברית, תוך שימוש באלמנטים קצביים וטקסט חוזר הכולל את הביטוי הלועזי "My Name Is", כאשר שאר מילות השיר כתובות בעברית. השיר עוסק בזהות אישית ובאופן שבו אדם מוצג ומזוהה בסביבה החברתית והציבורית. הדובר בשיר מתייחס לשמו כאל נקודת זיהוי, אך מציע גם רובד של משמעות רגשית והקשר אישי.

השיר נכלל באלבום ההופעה "כולנה – הופעה חיה בקיסריה", שיצא לאור בדצמבר 2015. במסגרת האלבום תועד ביצוע חי של השיר כחלק מהרפרטואר שבוצע במהלך המופע באמפי קיסריה.

## הצלחה מסחרית
השיר "My Name Is" נכנס למצעד הפזמונים השבועי של תחנת הרדיו רשת ג' ב-18 ביוני 2015. בשיאו הגיע למקום ה-15, תוצאה שנרשמה ב-25 ביוני באותה שנה. השיר נכלל במצעד במשך שבועיים ברציפות, כאשר הופעתו האחרונה נרשמה ב-2 ביולי 2015. בנוסף לכך, הגיע השיר למקום השני גם במצעד ההשמעות השבועי של מדיה פורסט ישראל, המבוסס על נתוני איירפליי בתחנות הרדיו בישראל.

## מיקומי שיא

## הערות שוליים

קטגוריה:שירי מאור אדרי
קטגוריה:שירים בעברית
קטגוריה:שירים שהופקו על ידי תמיר צור
קטגוריה:סינגלים בהוצאת פליי רקורדס
צלילים של תקווה

"**צלילים של תקווה**" הוא אלבום האולפן הרביעי של הזמר הישראלי מאור אדרי. את האלבום הוציאה ב-22 ביולי 2016 לאור חברת התקליטים פליי רקורדס.

## רקע
האלבום הופץ על ידי חברת פליי רקורדס וכולל שש עשרה רצועות, בהן שירים שנכתבו והולחנו על ידי יוצרים שונים, לצד חומרים מקוריים שאדרי עצמו לקח בהם חלק ביצירה, ההפקה המוזיקלית והעיבוד. סגנונו המוזיקלי של האלבום מגוון, וכולל תמהילים של מוזיקה ים-תיכונית, פופ ישראלי, רגאיי ואלמנטים של מוזיקה שחורה.

השקת האלבום התקיימה באירוע במועדון רידינג 3 שבנמל תל אביב, בהשתתפות אמנים וידוענים מתחום המוזיקה והבידור, בהם משה פרץ, ליאור נרקיס, עידן יניב, רגב הוד ונועה קירל. במסגרת המופע ביצע אדרי לראשונה מספר שירים חדשים מתוך האלבום, בהם "השיר שהיא אוהבת", "לילה משוגע", "בוקר טוב" ו"צלילים של תקווה". האלבום הופץ גם בפלטפורמות דיגיטליות לשידור והורדה, לרבות אפל מיוזיק וספוטיפיי.

## ביקורות
בביקורת שפורסמה על ידי גל אוחובסקי באתר "מאקו", מתוארת יציאתו של האלבום "צלילים של תקווה" כמהלך שבו בחר אדרי להמשיך בקווים המסורתיים של הפופ הים-תיכוני, מבלי לנקוט גישה חדשנית או ייחודית. אוחובסקי טוען כי האלבום מציג שירים ידידותיים לרדיו, אשר משתלבים היטב בפסקול הז'אנר אך אינם מכילים אלמנט יוצא דופן שיכול לבדל את אדרי מזמרים אחרים בתחום.

לטענת הביקורת, הפקת האלבום נשארת בגבולות המוכר, מבלי להציע פריצת דרך מוזיקלית או תוכניתית. אדרי מזוהה בביקורת כזמר בעל פוטנציאל, הן מבחינת קול והן מבחינת נוכחות, אולם הבחירות האמנותיות שלו אינן מממשות את אותו הפוטנציאל. בין השאר מציין הכותב את השפעתם של זמרים אחרים בז'אנר על סגנונו של אדרי, ואת היעדרם של ניסיונות מוזיקליים המייצגים קול אישי מובחן. עוד נטען כי למרות הצלחה מסוימת בתחנות הרדיו האזוריות, האלבום אינו צפוי לקדם את אדרי לעבר הכרה רחבה יותר בפלטפורמות המרכזיות.

## רשימת רצועות

## הערות שוליים

## קישורים חיצוניים

קטגוריה:אלבומי מאור אדרי
קטגוריה:אלבומים בעברית
קטגוריה:אלבומי חברת פליי רקורדס
מלכת אופיר עם תכשיטי זהב

[ממוזער|אייקון רוסי "המלכה לימינה", [קתדרלת העלייה לשמים, מוסקבה]]
**מלכת אופיר עם תכשיטי זהב** היא דמות מקראית, המופיעה בספר תהילים פרק מה' . על פי מספר זרמים בנצרות, היא נחשבת לדמות נבואית של מרים הבתולה. פירוש התנ"ך הקתולי החדש (NBC) מאשר כי "הברית החדשה והסופית מתייחסת לכל העמים. הליטורגיה שואבת השראה ממזמור זה כדי לחגוג את ההגשמה המרשימה ביותר של נישואים מיסטיים אלה: מרים הבתולה, המלכה ואשתו של המלך, ואלה שבעקבותיה בחרו במשיח כבת זוגם." 

הבשורה הפרוטו-אובססיבית על פי יעקב מספרת לנו שכאשר מרים, בגיל שלוש, נשלחה לבית המקדש על ידי הוריה, פמליה של עלמות בתולות, אוחזות בנרות שתיים שתיים, ליוותה אותה ליעדה. הכהן קידם את פניה, ולאחר שנישק אותה, בירך אותה וקרא: "ה' הגדיל את שמך מפני כל הדורות, כי באחרית הימים יגלה בך את גאולתו לבני ישראל.  כך, התגשמה נבואת תהילים מד (45), לפיה הכלה תובא למלך על ידי פמליה של בתולות אחרות. הפסוקים הראשונים מדברים על היפה שבכל בני האדם, מלא בחסד ובברכות נצחיות, גיבור המגן על האמת והצדק, זהו ישוע המשיח, המשיח ובן האלוהים.  פסוק 10 מצביע על מלכה בתולה זו כמימין למלך, וזהו סמל לכבוד גדול. פסוקים 14 ו-15, כפי שפורשו על ידי הקדוש מקסימוס, מספרים כיצד בת המלך, אשר גילתה את עצמה קודם לכן כאלוהים עצמו (פסוק 7), הציגה את עצמה לפניו יפהפייה, עם בגדים רקומים בזהב ובגדים ססגוניים. מוקדם יותר (פסוק 12) מוסבר שיופייה של הבתולה קסום למלך, אביה, מה שמראה לנו שיופייה ומותרות בגדיה מייצגים את הצבעים המגוונים של מעלותיה השונות ואת הערך היקר, כאילו מזהב, של כל תכונותיה, שבהן עוטרה לאורך כל גדילתה. 

## פרשנות כמרים הבתולה
על פי הזרם הקתולי, המחצית השנייה של תהילים מה' עוסקת במרים הבתולה. היא "מלכת הזהב של אופיר" (פסוק 9); יופיה, שכה נחשק על ידי המלך, אינו מראה חיצוני, אלא ליבה (פסוק 13); והכנסייה מיוצגת על ידי הבתולות המלוות אותה (פסוק 14), והסוגדות לה (פסוק 12). כדי להבין זאת, עלינו תחילה להבין את מעמדה של המלכה בתנ"ך. המלכה לא הייתה אשת המלך, אלא אמו. למלך היו נשים רבות, אך רק אם אחת.   גם הכנסייה האורתודוקסית חולקת את אותה פרשנות עם הכנסייה הקתולית. 
קטגוריה:מרים, אם ישו

## הערות שוליים
החדרים האחוריים (סרט)

"**החדרים האחוריים**" (באנגלית: ***The Backrooms***) הוא סרט אימה-פאונד פוטג' אמריקאי בבימויו של קיין פרסונס, שזהו לו עבודת הביכורים כבמאי קולנוע, לפי תסריט מאת רוברטו פטינו. הסרט מבוסס על אגדה אורבנית ותופעת אינטרנט מסוג קריפיפסטה באותו השם, אשר עובדה בעבר לסדרת סרטוני יוטיוב מצליחה מאת פרסונס.
הסרט עתיד לעלות לאקרנים בארצות הברית בהפצת חברת ההפקות "A24".

## רקע עלילתי
הסרט מועבר בסגנון פאונד פוטג', וחוקר מבוך אינסופי ומצמרר המכונה "החדרים האחוריים", בו המציאות מיטשטשת וישויות בלתי-ידועות אורבות בין קירותיו.

## שחקנים
* צ'יווטל אג'יופור
* רנטה ריינסווה

## הפקה
### פיתוח
ב-7 בינואר 2022 החל קיין פרסונס להעלות ליוטיוב סדרת סרטונים קצרה בשם Backrooms בערוץ שלו, "Kane Pixels", המבוססת על אגדה אורבנית אינטרנטית פופולרית באותו השם. בפברואר 2023 הוכרז כי הסדרה תעובד לסרט באורך מלא, במסגרת הפקה משותפת של חברות "A24", "Chernin Entertainment", "אטומיק מונסטר " ו-"21 Laps Entertainment". פרסונס נשכר כבמאי, ועל כתיבת התסריט הופקד רוברטו פטינו.

במאי 2025 נכנסו צ'יווטל אג'יופור וכריסטין מיליאוטי למשא ומתן על השתתפות בסרט. בחודש העוקב אושר כי אג'יופור ישתתף, אולם עסקת השתתפותה של מיליוטי נכשלה לבסוף. רנטה ריינסווה לוהקה במקומה.
### צילומים
הצילומים עתידים להתחיל ב-30 ביוני 2025, והם יתבצעו בלוס אנג'לס ובאושקוש, ויסקונסין.

## הפצה
הסרט עתיד לעלות לאקרנים בארצות הברית בהפצת חברת "A24".

## קישורים חיצוניים

## הערות שוליים

קטגוריה:סרטי אימה על-טבעיים אמריקאיים
קטגוריה:סרטי מתח אמריקאיים
קטגוריה:סרטי אטומיק מונסטר
קטגוריה:סרטי פאונד פוטג'
SpongeBob SquarePants: The Patrick Star Game

**SpongeBob SquarePants: The Patrick Star Game** (בתרגום חופשי: **בובספוג מכנסמרובע – המשחק של פטריק סטאר**) הוא משחק פלטפורמה משנת 2024 שפותח על ידי PHL Collective ופורסם על ידי Outright Games, ובמרכזו דמותו של פטריק סטאר מהסדרה בובספוג מכנסמרובע. המשחק יצא ב-4 באוקטובר 2024 עבור נינטנדו סוויץ', פלייסטיישן 4, פלייסטיישן 5, Xbox One, Xbox Series X/S ו-Microsoft Windows.

## משחקיות
המשחק הוא משחק "ארגז חול" בגוף שלישי מבוסס פיזיקה שבו השחקן יכול לתקשר כמעט עם כל דבר בעולם של ביקיני בוטום, כולל הרמת פטישים, להכות בניינים, להשתמש ב-"שואב השונית" כדי לשאוב פריטים או את תושבי ביקיני בוטום בכדי לירות על מטרות, ומגנטים ענקיים בכדי להניף חפצים כבדים. שחקנים יכולים גם להשלים משימות כדי להרוויח "דולרי חול" ולהרווח תחפושות לדמות. ישנם גם משחקונים ומשימות ששחקנים יכולים לשחק ולהשלים תוך כדי המשחק; כל משימת תעניק לשחקן דולרי חול.

## פיתוח
המפתחת PHL Collective ממוקמת בפילדלפיה. Outright Games הכריזה על המשחק באוגוסט 2024, עם טריילר שפורסם במקביל להכרזה.

## יציאה
The Patrick Star Game יצא עבור נינטנדו סוויץ', פלייסטיישן 4, פלייסטיישן 5, Xbox One, Xbox Series X/S ו-Windows ב-4 באוקטובר 2024.

## קבלה

IGN נתן למשחק דירוג 5/10, וכינה אותו "הרפתקה פשוטה שחסר את הלב שלה בכדי לעשות סנסציה". גרסת המחשב קבלה ציון של 65, גרסת ה-Xbox Series X קבלה ציון של 66, וגרסת פלייסטיישן 5 קבלה ציון של 67 ב-Metacritic, מה שמצביע על ביקורות "מעורבות או ממוצעות" לפי שיטת מתן הציונים של אתר זה.

דניאל ווייט מ-Movie Games and Tech נתן ביקורת חיובית על המשחק, ונתן לו ציון 8/10, הוא כתב כי "הרצון לחזור על המשחק ואורך חיי המדף נמצאים בשיא של כל הזמנים. יש הרבה צנצנות מיונז שצריך לאסוף והרבה משימות להשלים. יתר על כן, תוכלו לבצע משימות מחדש אם תרצו או לחקור את ביקיני בוטום בקצב שלכם. כך או כך, יש הרבה מה לראות ולעשות במשחק הידידותי לילדים הזה״.

דור קציר מאתר Vgames הישראלי שיבח את המשחק ונתן לו ציון 7/10. בביקרות כתב כי "*SpongeBob SquarePants: The Patrick Star Game* שם לעצמו כמטרה לענות על השאלה כמה כיף היה אם *Goat Simulator* היה קורה בביקני בוטום ועם פטריק. הוא אמנם לא ממלא את הפוטנציאל שלו עד הסוף - אבל הוא כיף בצורה מוגזמת שתגרום לכם להרים את השלט ותוך רגע להיות... two hours later".

ציון הרשקוביץ מאתר IGN ישראל נתן ציון של 5/10 וכתב כי "בסופו של יום בביקיני בוטום, לא מצאתי למי באמת מיועד המשחק. בתור אחד שמעריץ את דמויות התכנית, לא הצלחתי למצוא בו כל כך הנאה". עוד הוסיף ואמר כי "התלהבתי מה- Easter Eggs, הדיבוב והקריצות לסדרה, לטייל בעולם הכפפה, ולגרום לכאוס בארגז החול של העיירה, אבל זה הכל. אחרי זמן מה, ההבטחה מאחורי המשחק הופכת לעולם פתוח רפטטיבי, משעמם ובעיקר חסר פואנטה, לפחות אם הייתה גרפיקה אותנטית לסדרה, יכולתי להתלהב טיפה יותר, אבל גם זה… הסתיים כחוויה לוקה".

## קישורים חיצוניים
* 

## הערות שוליים

קטגוריה:משחקי וידאו משנת 2024
קטגוריה:משחקי נינטנדו סוויץ'
קטגוריה:משחקי עולם פתוח ממוחשבים
קטגוריה:משחקי פלייסטיישן 4
קטגוריה:משחקי פלייסטיישן 5
קטגוריה:משחקי וידאו שפותחו בארצות הברית
קטגוריה:משחקי Windows
קטגוריה:משחקי Xbox One
קטגוריה:משחקי Xbox Series X/S
ברי (כדורגל)

**ברי** (באנגלית: **Bury Football Club**) הוא מועדון כדורגל אנגלי שפועל בעיר ברי בסביבת מנצ'סטר. הוא שיחק בעבר בפוטבול ליג וזכה פעמיים בגביע ה-FA. הבעלים שלה זה ברי וואף וואף

## היסטוריה
המועדון הוקם בשנת 1885 על בסיס מספר קבוצות שהיו בעיר. באותה שנה הוקם אצטדיון "גיג ליין" בו קבוצה משחקת גם כיום. סוכם שבבסיס פעילות הקבוצה יהיו שחקנים מקצועיים, למרות שזה לא היה נפוץ באותה תקופה. בשנת 1889 המועדון היה בין המייסדים של "ליגת לנקשייר" והיה אלוף הליגה מספר פעמים.

בשנת 1894 המועדון נבחר לפוטבול ליג ושיחק בליגת משנה. בסיום העונה הוא ניצח במשחקי מבחן נגד ליברפול וקודם לליגה הבכירה. בשנת 1900 הקבוצה זכתה בגביע ה-FA. על הניצחון כל שחקן זכה ב-10 פאונד (לעומת 1 פאונד עבור משחק רגיל). בשנת 1903 הקבוצה זכתה בגביע בפעם השנייה. עונת 1925/1926 בפוטבול ליג קבוצה סיימה במקום הרביעי, שיא של הישגי הקבוצה. בסיום עונת 1928/1929 בפוטבול ליג הקבוצה ירדה לליגת משנה ולא חזרה לליגה הבכירה.

לאחר מספר עונות בליגת משנה, הקבוצה ירדה ליגה נמוכה יותר. היא חזרה לליגה השנייה בחשיבות רק לקראת עונת 1996/97. לאחר שתי עונות היא חזרה לליגה השלישית בחשיבותה.

בתחילת המאה ה-21 המועדון נכנס לבעיות תקציביות. בשנת 2019 השתתפות הקבוצה בפוטבול ליג בוטלה. לאחר מאבקים משפטיים הקבוצה חידשה את פעילות לקראת עונת 2020/2021.

## קישורים חיצוניים

* 

קטגוריה:קבוצות כדורגל אנגליות
קטגוריה:לנקשייר: מועדוני כדורגל
קטגוריה:קבוצות כדורגל שהוקמו ב-1885
מוצר פרימיום

**מוצר פּרימיוּם** (מאנגלית: **Premium**) הוא מוצר הנמכר במחיר גבוה ביחס למוצרים דומים בשוק, תוך הדגשת איכותו, עיצובו, ייחודיותו או יוקרתו. לעיתים מדובר במוצר בעל מאפיינים משופרים או חומרי גלם איכותיים יותר, ולעיתים הערך הנתפס נובע מהמותג, מאריזתו או ממעמדו הסמלי. הגדרת מוצר כפרימיום מתייחסת לפלח של מותגים, מוצרים או שירותים של חברה הנושאים ערך עודף מוחשי או דמיוני בטווח המחירים העליון הבינוני עד הגבוה של מוצריה.

לעיתים, ההבדלים הממשיים בין מוצר פרימיום למוצר רגיל קטנים יחסית, אך המיתוג, הסיפור שמאחורי המוצר והציפיות מהשימוש בו מגבירים את תחושת ההנאה והסיפוק של הצרכן.

אסטרטגיית תמחור פרימיום משמשת למיקסום הרווח בתחומים בהם הלקוחות נוטים לשלם יותר, שבהם אין תחליפים למוצר, שבהם יש חסמים לכניסה לשוק או כאשר היצרן אינו יכול לצמצם עלויות על ידי ייצור בנפח גבוה.

## הערות שוליים

פרימיום
קטגוריה:מותג
קטגוריה:התנהגות צרכנית
יד ענוגה (שיר)

"**יד ענוגה**" הוא שיר אהבה שכתב המשורר זלמן שניאור בשנת 1902, בהיותו בן 15. השיר התפרסם בכתב העת הספרותי "המעורר" בשנת 1906. לשיר, ככל הנראה, הותאם בתחילה לחן אירופאי-יידי, אולם הוא ידוע כיום בלחן ערבי-עממי ממקור סורי, לבנוניאו בדואי.

## ביצועים

לשיר נעשו עשרות ביצועים שונים בפי אמנים רבים:

#### לפני קום המדינה
* שלמה מחן (1913)
* מיכאיל גנסין (1927)
* מרדכי רוט (1934)
* יוסף שפינדל (1934)
* שלמה (סולומון) קוגל (1936)

#### שנות ה-50 וה-60
* הלל (אילקה) רווה ואביבה רווה (1954)
* עליזה קשי (1963)
* דינה פוטאפובסקאיה (1964)
* נחמה הנדל (1967)

#### שנות ה-70 וה-80
[ממוזער|עטיפת הסינגל "יד ענוגה" בביצוע [אריק לביא מ-1978|150x150 פיקסלים]]
* מירי אלוני (1973)
* אריק לביא (1978)
* אסתר עופרים (1982)
* דודו אלהרר (1982)
* עפרה חזה (1983)
* זוהר ארגוב (1985)

#### שנות ה-90 וה-2000
[ממוזער|עטיפת הסינגל "יד ענוגה" בביצוע [דוד ד'אור מ-1990|150x150 פיקסלים]]
* דוד ד'אור (1990)
* אורה זיטנר (1993)
* מיכל טל עם בתה אליה טל (1998, 2010)
* יורגוס דאלארס (1999)
* אבנר גדסי (1999)
* יאיר דלאל (2005)
* שם טוב לוי (2007)
* בועז מעודה (2007)
* אבישי כהן (2008)
* אלון אולארצ׳יק (2025)
## בתרבות
המיצב האמנותי "**[[יד ענוגה (מיצב)|יד ענוגה]]**" (1975–1978) מאת האמן הישראלי משה גרשוני, נעשה בהשראת השיר.

"יד ענוגה" היא נובלה מאת הסופר יגאל סרנה, שיצאה לאור ב-2008.

## קישורים חיצוניים
* **[https://www.nli.org.il/he/items/NNL_MUSIC_AL990002262110205171/NLI "יד ענוגה"]**, באתר הספרייה הלאומית
* מילות השיר והאזנה לו, באתר זמרשת
* 
* אקורדים לשיר, באתר Tab4u

###### ביצועים
* 
* 
* 
* 
* 
* 
* 
* 
* 
* 

## הערות שוליים

קטגוריה:שירי נחמה הנדל
קטגוריה:שירי מירי אלוני
קטגוריה:שירי אריק לביא
קטגוריה:שירי אסתר עופרים
קטגוריה:שירי עפרה חזה
קטגוריה:שירי זוהר ארגוב
קטגוריה:שירי אורה זיטנר
קטגוריה:שירי מיכל טל
קטגוריה:שירי אבנר גדסי
קטגוריה:שירים בעברית
קטגוריה:שירים שנכתבו על ידי זלמן שניאור
קטגוריה:שירי אהבה בעברית
קטגוריה:שירים שנכתבו בגיל הנעורים
בן-עמי צוקרמן

[שמאל|ממוזער|300px|בן עמי צוקרמן עומד בין [משה נוידרפר (מימין, הממונה על הכנסות המדינה) ובין פנחס ספיר, שר האוצר, בעת חתימה על "עסקת חבילה" ב-1970.]]
**בן-עמי צוקרמן** (1935 – פברואר 2021) היה כלכלן ומנהל ישראלי. תפקידיו המרכזיים היו הממונה על שוק ההון, ביטוח וחיסכון במשרד האוצר בשנים 1977–1983, יושב ראש דירקטוריון המועצה להסדר ההימורים בספורט בשנים 1974–1982 ויושב ראש דירקטוריון קרן הפנסיה מבטחים בשנים 1991–1998. החל את דרכו הכלכלית במשרד האוצר בתחילת שנות ה-60 באגף להכנסות המדינה והיה בשירות המדינה עד 1983. לאחר מכן עבר לנהל חברות ולשמש כדירקטור במגזר הפרטי. כפרופסור, היה ממקימי הפקולטה למנהל עסקים ב ונשיא המכללה האקדמית רמת גן.

## ביוגרפיה
צוקרמן למד כלכלה לתואר ראשון ושני ב בירושלים. לאחר מכן למד באוניברסיטת הרווארד בארצות הברית וקיבל תואר דוקטור בנושא מימון.

### השירות הציבורי
#### האגף להכנסות המדינה
עוד בזמן לימודיו באוניברסיטה העברית שימש כמנהל מחלקת המחקר באגף להכנסות המדינה במשרד האוצר. בשנים 1968–1976 שימש סגן הממונה על הכנסות המדינה. בתפקיד זה עמד בראש הצוות שהיה אחראי על הכנת והפעלת חוק מס ערך מוסף. בשנים 1974–1982 שימש במקביל לתפקידו במשרד האוצר גם כיושב ראש דירקטוריון המועצה להסדר ההימורים בספורט.

#### ממונה על שוק ההון, ביטוח וחחיסכון
בשנים 1977–1983 כיהן צוקרמן כממונה על שוק ההון, ביטוח וחיסכון במשרד האוצר, תפקיד שנוצר מאיחוד אגפי הביטוח והחיסכון במשרד עם תפקיד המפקח על שוק ההון.
בין פעולותיו המרכזיות כממונה על האגף:
*פיקח על הפעלת חוק פיצויים לנפגעי תאונות דרכים בשנותיו הראשונות וקיים קשרים הדוקים עם חברת הביטוח אבנר.
*קבע את תקרת גובה התגמול החודשי באובדן כושר עבודה על 75%, תקנה ששרירה במידה רבה עד היום.
*עמד בראש ועדה שהציעה רפורמה בשוק ההון בישראל, רפורמה שנגנזה, כנראה מסיבות פוליטיות.
##### ויסות מניות הבנקים
בשנותיו כממונה על שוק ההון הלכה והתגברה תופעת ויסות מניות הבנקים. בעת שהעיד ב-1985, בפני ועדת בייסקי שחקרה את משבר מניות הבנקים שהתרחש ב-1983 טען כי משרד האוצר נמנע בכוונה מכל התערבות בנושא ויסות המניות על ידי הבנקים למרות שהיה מודע לקיום התופעה כיוון שהתערבות שכזו הייתה בגדר "טאבו". היה בין מנסחי "מסמך הארבעה" שהמליץ ב-1981 לפעול להפסקת הוויסות, אך המסמך נגנז.

### השוק הפרטי
בשנת 1983 פרש משירות המדינה ומונה למנהל אגף הכלכלה והפיתוח בקבוצת סולל בונה. הוא היה אחראי, בין היתר, למימוש תוכנית ההבראה של הקונצרן, שהיה אז בקשיים. בהמשך, שימש גם כסגן מנהל החברה. ב-1989 סיים את עבודתו בסולל בונה ושימש כדירקטור בחברות.

בשנים 1991–1998 כיהן צוקרמן כיו"ר קרן הפנסיה מבטחים. הוא התנגד לחלק מצעדי הממשלה במשבר קרנות הפנסיה הגרעוניות. הוא פרש בתחילת 1999, לאחר מינויו של דורון שורר, לשעבר המפקח על הביטוח, לתפקיד. לאחר פרישתו נבחר צוקרמן לדירקטור מטעם הציבור באבנר. בשנים 1999–2001 שימש כיושב ראש הדירקטוריון ב"אבנר".

במשך שנים רבות היה צוקרמן חבר בסגל האקדמי ב.

בשעתו נמנה עם הוועד המנהל של מרכז ישראלי לקידום צדק חברתי ותרם לתכניו.

## הערות שוליים

קטגוריה:הממונים על שוק ההון, ביטוח וחסכון
קטגוריה:דירקטורים ישראלים
קטגוריה:כלכלנים ישראלים
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1935
קטגוריה:ישראלים שנפטרו ב-2021
ויליאם אוסולה

**ויליאם אידמודיה אוסולה** (בדנית: **William Idemudia Osula**; נולד ב-4 באוגוסט 2003 באורהוס שבדנמרק) הוא כדורגלן דני המשחק בעמדת החלוץ בקבוצת ניוקאסל יונייטד מהפרמייר ליג.

## קריירת מועדונים
אוסולה גדל במחלקת הנוער של פ.צ. קופנהגן, ובשנת 2018 עבר למחלקת הנוער של שפילד יונייטד. ב-13 ביולי 2021 חתם על חוזה מקצועני ראשון בשפילד יונייטד. ב-16 במרץ 2022 ערך את הופעת הבכורה שלו בקבוצה הבוגרת של המועדון, בתיקו 0-0 נגד בלקפול במסגרת המחזור ה-38 בפוטבול ליג צ'מפיונשיפ לעונת 2021/2022.

ב-1 בספטמבר 2022 הושאל אוסולה לדרבי קאונטי מהפוטבול ליג הראשונה למשך עונת . הוא ערך 16 הופעות ליגה במהלך תקופת ההשאלה, בהן הבקיע שני שערים.

לאחר תקופת ההשאלה חזר אוסולה לשפילד יונייטד, שהעפילה לפרמייר ליג. ב-12 באוגוסט 2023 ערך את הופעת הבכורה שלו בפרמייר ליג, בהפסד 1-0 לקריסטל פאלאס במסגרת המחזור הראשון לעונת 2023/2024. בסך הכל ערך 21 הופעות ליגה בעונה זו.

ב-8 באוגוסט 2024 חתם אוסולה בניוקאסל יונייטד מהפרמייר ליג. ב-21 בספטמבר ערך את הופעת הבכורה שלו במועדון, בהפסד 3-1 לפולהאם במסגרת המחזור החמישי בליגה לעונת 2024/2025.

## קריירה בין-לאומית
אוסולה נולד בדנמרק לאב דני ולאם ניגרית.

הוא זומן לסגל נבחרת דנמרק עד גיל 21 לטורניר אליפות אירופה עד גיל 21 בשנת 2025.

## תארים
;ניוקאסל יונייטד
* גביע הפוטבול ליג (1): 2024/2025

## קישורים חיצוניים

## הערות שוליים

קטגוריה:כדורגלנים דנים
קטגוריה:חלוצי כדורגל דנים
קטגוריה:כדורגלני שפילד יונייטד
קטגוריה:כדורגלני דרבי קאונטי
קטגוריה:כדורגלני ניוקאסל יונייטד
קטגוריה:דנים שנולדו ב-2003
הר איינשטיין

**הר איינשטיין** (באנגלית: **Mount Einstein)** הוא פסגה מכוסה קרח בגובה 3521 מטרים הממוקמת 51 קילומטרים צפון-מערבית לואלדז באלסקה, ארצות הברית. הר מרוחק זה, השישי בגובהו ברכס צ'וגאץ', ממוקם בראש קרחון ייל, על אדמה המנוהלת על ידי היער הלאומי צ'וגאץ'. שמו של ההר, על שם הפיזיקאי ד"ר אלברט איינשטיין (1879–1955), ניתן לו בשנת 1955 על ידי חברי משלחת הרי צ'וגאץ', ואומץ רשמית על ידי הסקר הגאולוגי של ארצות הברית.

הטיפוס הראשון להר איינשטיין נעשה ב-17 ביוני 1957, על ידי דייוויד בון, ארתור מאקי ג'וניור, דון מוקסקי, מרטין מושקין ולורנס א. נילסן.

## אקלים
בהתבסס על סיווג האקלים של קפן, הר איינשטיין ממוקם באזור אקלים תת-ארקטי עם חורפים ארוכים, קרים ומושלגים וקיצים מתונים. מערכות מזג אוויר המגיעות ממפרץ אלסקה נדחקות כלפי מעלה על ידי הרי צ'וגאץ' וגורמות למשקעים כבדים בצורת גשמים ושלג. הטמפרטורות יכולות לרדת מתחת ל-20- מעלות צלזיוס עם גורמי רוח של מתחת ל-30- מעלות צלזיוס. בחודשים מאי עד יוני שורר מזג האוויר הנוח ביותר לטיפוס.

## גלריה

קובץ:Mount_Einstein_centered.jpg|טקסט=Mt. Einstein centered in the distance at top of frame| הר איינשטיין במרכזו מרחוק בראש התמונה
קובץ:Mount_Einstein_Columbia_Glacier.jpg|טקסט=Mount Einstein and Columbia Glacier| הר איינשטיין וקרחון קולומביה
קובץ:Einstein_1921_by_F_Schmutzer_-_restoration.jpg|טקסט=Dr. Einstein, 1921| אלברט איינשטיין, 1921

קטגוריה:אלסקה: הרים
קטגוריה:הנצחת אלברט איינשטיין
עונת 2025/2026 בליגת האלופות בכדורסל

**עונת 2025/2026 ב[[ליגת האלופות בכדורסל]]** תהיה העונה העשירית של תחרות אירופית זו לקבוצות כדורסל, שמאורגנת על ידי פיב"א אירופה. המשחק הראשון במסגרת המוקדמות יתקיים בספטמבר 2025 ומשחק הגמר יתקיים באפריל 2026.

## מתכונת התחרות
53 קבוצות ישתתפו בעונת 2025/2026 של ליגת האלופות. 29 יעפילו אוטומטית לשלב הבתים, ו-24 קבוצות נוספות יתמודדו בשלב המוקדמות על 3 מקומות נוספים. בשלב הבתים ישתתפו 32 קבוצות המאורגנות ב-8 בתים. הקבוצות שיסיימו במקום הראשון בבית יעפילו אוטומטית לפלייאוף. הקבוצות שיסיימו במקום 2–3 בכל בית יתחרו בסדרה של הטוב מ-3 משחקים על כרטיס לפלייאוף בהצלבה עם הבית המקביל (כך שהקבוצה מהמקום השני בבית א' תפגוש את הקבוצה מהמקום השלישי בבית ב').

משחקי הפלייאוף התקיימו בשיטת בתים כאשר שתי הראשונות מכל בית העפילו לרבע הגמר, שהוכרע בשיטת סדרות הטוב מ-3 משחקים, כאשר המנצחות העפילו לפיינל פור. הטורניר יתקיים במאי 2026.

### הקבוצות

## שלב המוקדמות

### מוקדמות א'

### מוקדמות ב'

### מוקדמות ג'

## שלב הבתים

### בית א'

### בית ב'

### בית ג'

### בית ד'

### בית ה'

### בית ו'

### בית ז'

### בית ח'

## שלב הפליי-אין

## שלב 16 האחרונות

### בית ט'

### בית י'

### בית י"א

### בית י"ב

## שלבי הגמר

### רבע הגמר
8 הקבוצות שהעפילו משלב 16 האחרונות התמודדו בסדרות על פי הגרלה. הקבוצות שסיימו במקומות הראשונים זכו ליתרון ביתיות וארחו את המשחק הראשון והשלישי (במידת הצורך). המדורגת נמוך יותר אירחה את המשחק השני.

### פיינל פור

## קבוצות ישראליות בתחרות

שתי קבוצות ישראליות משתתפות במפעל בעונה זו, הפועל חולון ובני הרצליה, שהתחילו את המפעל ישירות בשלב הבתים. הרצליה הודחה בשלב הבתים, בעוד חולון המשיכה לשלב הפליי-אין.

## הערות שוליים

קטגוריה:תחרויות כדורסל ב-2026
קטגוריה:תחרויות כדורסל ב-2025
קטגוריה:עונות בליגת האלופות בכדורסל
קטגוריה:2025 באירופה
קטגוריה:2026 באירופה